open-index/open-wikipedia-markdown huggingface dataset:
Nelly Kinnunen

**Nelly Kinnunen** (s. 29. joulukuuta 2004) on suomalainen lentopalloilija. Hän on pelipaikaltaan keskitorjuja ja pituudeltaan 185-senttimetrinen. Hän edustaa kaudella 2025–2026 Suomen Mestaruusliigassa kuusamolaista Pölkkyä.

Kinnunen on kotoisin Hämeenlinnasta. Hän pelasi nuorempana aktiivisesti jalkapalloa. Lentopalloilijana hän on edustanut Hämeenlinnan juniorivuosien jälkeen kausilla 2021–2023 Kuortaneen Urheiluopiston joukkuetta, kaudella 2023–2024 pihtiputaalaista LiigaPlokia ja kaudella 2024–2025 Hämeenlinnan Lentopallokerhoa. Hän siirtyi kaudeksi 2025–2026 kuusamolaiseen Pölkkyyn.

Kinnunen on pelannut Suomen nuorisomaajoukkueissa.

## Lähteet
Jasper Mäkinen

**Jasper Mäkinen** (s. Tampere) on suomalainen kirjailija, toimittaja ja indie-elokuvien ohjaaja. Ohjaajana hän käyttää nimeä *Jasper Late*. Hänen ohjaamiaan ovat elokuva *Kissaton virne* (2017) ja lyhytelokuva *Toisto* (2021).   Mäkinen julkaisi esikoisromaaninsa *Jälkikirjoitus* (Aviador) vuonna 2026. 

## Lähteet
Kärhökissukset

**Kärhökissukset** (*Clematicissus*) on viiniköynnöskasvien heimoon kuuluva suku. Siihen kuuluvia lajeja ovat nauhakärhökissus (*Clematicissus angustissima*), *Clematicissus striata* ja *[[Clematicissus simsiana]]*.

## Lähteet

## Aiheesta muualla
* Global Biodiversity Information Facility (GBIF): ''Clematicissus'' 
* UniProt: Taxonomy - ''Clematicissus''
Sun Yi

**Sun Yi** (1927 tai 1928 Suzhou – 2012) oli  kiinalainen toimittaja ja kirjailija, joka työskenteli Shanghaissa ja Hongkongissa. Hänet tunnetaan erityisesti vuonna 1958 Hongkongissa julkaistusta muistelmateoksesta , josta tuli myyntimenestys Hongkongissa ja Taiwanissa. 

Sun Yi syntyi Suzhoussa vuonna 1927 tai 1928 lähteestä riippuen. Hänen kirjoittajauransa katsotaan alkaneen japanilaismiehityksen aikana koulun oppilaslehdessä. 1940-luvun lopulla hän työskenteli Shanghaissa toimittajana. 1940-luvun lopussa hänellä oli suhde sveitsiläiseen diplomaattiin, josta syntyi tytär Rose. Diplomaatin kerrotaan palanneen Sveitsiin Kiinan kansantasavallan perustamisen jälkeen eikä Sun Yi nähnyt häntä enää.  Myöhemmin Sun Yin oli yhteydessä Sveitsin Kiinan suurlähettilääseen ja saadakseen miehen tunnustamaan isyytensä, mutta suurlähettilään mukaan mies johon Sun Yi viittasi oli kuollut 1950-luvulla. 

Sun Yi oli kommunistivallan aikaan vainon kohteena ja häntä kiellettiin toimimasta toimittajana. Vuosina 1949–1957 Sun Yi haki useita kertoja lupaa poistua Kiinasta. Kommunistihallinto esti häntä jatkamasta toimittajana, ja vuonna 1957 hän pakeni tyttärensä kanssa Hongkongiin. Hongkongissa hän julkaisi vuonna 1958 muistelmateoksensa , jonka menestys teki hänestä tunnetun Hongkongissa ja Taiwanissa. Kirjan ilmestymisen jälkeen hänen mielenterveytensä heikkeni vakavasti, mutta hän jatkoi kirjoittamista. 

Vuonna 1977 Sun Yi muutti tyttärensä luo Yhdysvaltoihin Kaliforniaan ja asui Point Reyes Stationissa kuolemaansa saakka. Hän kuoli vuonna 2012 85-vuotiaana. Tessa Hullsin on hänen tyttärentyttärensä. Sun Yi on Tessa Hullsin vuonna 2024 julkaiseman Pulitzer-palkitun sarjakuvan *Feeding Ghosts*  keskeinen henkilö.

## Lähteet
Felicia Eriksson

**Felicia Eriksson** (s. 2001 tai 2002), taiteilijanimeltään **Felicia**, on ruotsalainen laulaja. Hän edustaa Ruotsia vuoden 2026 Eurovision laulukilpailussa kappaleellaan ”My System”.

Eriksson teki läpimurtonsa vuonna 2022 kappaleellaan ”Rid mig som en dalahäst”, jota oli Melodifestivaleniin 2026 mennessä striimattu Spotifyssä lähes 80 miljoonaa kertaa. Hän kilpaili Melodifestivalenissa 2024 taiteilijanimellä **Fröken Snusk**.

## Lähteet

## Aiheesta muualla
Gholam-Hossein Mohseni-Eje’i

**Gholam-Hossein Mohseni-Eje’i** (; s. 1956 Ezhiyeh, Esfahan) on iranilainen tuomari.

Mohseni-Eje’i suoritti opintonsa Qomissa ja aloitti vuoden 1979 vallankumouksen jälkeen työskentelyn Teheranissa islamilaisessa vallankumousoikeudessa. Hän eteni nopeasti oikeuslaitoksen hierarkiassa ja toimi oikeuslaitoksen johtajan edustajana tiedustelu- ja turvallisuusministeriössä vuosina 1986–1988. Mohseni-Eje’i oli Iranin tiedusteluministeri vuosina 2005–2009 ja valtakunnansyyttäjä vuosina 2009–2014. Heinäkuussa 2021 Ali Khamenei nimitti Mohseni-Eje’in Iranin oikeuslaitoksen johtajaksi.

Yhdysvallat kohdisti Mohseni-Eje’ihin pakotteita vuonna 2010 ja Euroopan unioni vuonna 2011 vakavien ihmisoikeusrikkomusten johdosta. Perusteluissa viitattiin mielenosoitusten tukahduttamiseen, kidutuksiin ja pakotettuihin tunnustuksiin vuoden 2009 Iranin presidentinvaalien jälkimainingeissa. Iranin kansallisen vastarintaneuvoston mukaan Mohseni-Eje’i osallistui myös Iranin poliittisten vankien teloituksiin 1988, Iranin ketjumurhiin ja 1990-luvun toisinajattelevien uskonoppineiden teloitusiin. Vuosien 2025–2026 levottomuuksien yhteydessä hän kannatti mielenosoittajien teloittamista. Hän piti levottomuuksia Yhdysvaltain ja Israelin tukemina. Mohseni-Eje’i valittiin vuoden 2026 väliaikaishallintoon Ali Khamenein saatua surmansa ilmaiskussa.

## Lähteet
Turkestanin–Siperian rautatie

**Turkestanin–Siperian rautatie** () eli **Turksib** (Түрксіб, *Türksıb*) on Kazakstanin rautateihin kuuluva rautatie Kazakstanissa. Se kulkee Semeistä Almatyn kautta Lugovoin asemalle. Radan pituus on 1&nbsp;452 kilometriä.

Turksib oli yksi Neuvostoliiton ensimmäisen viisivuotissuunnitelman suurista rakennushankkeista. Sen rakentaminen alkoi kahdesta suunnasta, pohjoisen Semeistä ja etelän Lugovoista vuonna 1927. Rata kulki pääosin asumattoman, vaikeakulkuisen ja vedettömän alueen halki, mikä vaikeutti sen rakentamista. Työhön osallistui kazakkien ja venäläisten lisäksi eri puolilta maata tulleita värvättyjä ja vapaaehtoisia. Toukokuussa 1929 rakennustyömaalla työskenteli yli 39&nbsp;500 työläistä ja virkailijaa, joista suuri osa osallistui sosialistiseen kilpailuun Dneprin vesivoimalaitosten ja Termizin–Dušanben rautatien rakentajien kanssa. Turksibin rakentamisella oli suuri propagandistinen merkitys, ja sen työmailla kiinnitettiin paljon huomiota puoluetyöhön ja vähemmistökansojen työväenluokan kasvattamiseen.

Rautatie saapui Almatyyn heinäkuussa 1929 ja sen pohjois- ja eteläpäät yhtyivät Ainabūlaqin asemalla nykyisellä Jetısun alueella huhtikuussa 1930. Rata otettiin vakituiseen käyttöön tammikuussa 1931. Suunniteltujen viiden vuoden sijasta kolmessa vuodessa suoritettua rakennustyötä pidettiin koko Neuvostoliiton työväenluokan suurena voittona. Valmistuessaan radan kokonaispituus Semeistä etelään Arysin asemalle oli 2&nbsp;046 kilometriä. Sillä toimi seitsemän liikenneosastoa, 17 ratapiiriä ja 195 asemaa ja ohituspaikkaa. Turksib liitettiin vuonna 1958 Kazakstanin ja vuonna 1977 Almatyn rautateihin.

Keski-Aasian ja Siperian yhdistänyt rautatie loi edellytykset alueiden välisten puuvilla- ja viljakuljetusten laajentamiselle. Sen varrelle syntyi asutuksia ja teollisuutta. Vuonna 1960 rakennettiin sivurata Aqtoğaista Kiinan rajalle Družbaan, mutta Neuvostoliiton ja Kiinan välirikon takia siitä tuli osa suunniteltua kansainvälistä liikenneväylää vasta vuonna 1985.

## Lähteet
Brayan Aspegren

**Brayan Aspegren** on suomalais-kolumbialainen vapaaottelija, joka on otellut muun muassa ruotsalaisessa FCR -promootiossa. Aspegrenin painoluokka on keskisarja. Aspegrenin veli on entinen jalkapalloilija Felipe Aspegren.

## Ammattilaisvapaaottelut

## Lähteet
Rakkaudenkipee

**Rakkaudenkipee** on suomalaisen laulaja-lauluntekijän Kikin kappale, jolla hän osallistui vuoden 2026 Uuden Musiikin Kilpailuun. Kappale sijoittui kilpailussa viimeiselle sijalle. Kiki ja Etan kappale ”Million Dollar Smile” päätyivät tasapisteisiin, mutta suurempi yleisöäänimäärä nosti Ettan korkeammalle sijoitukselle.

Kiki teki kappaleen yhdessä Niko Salmelan, Jaakko Kiurun ja Leo Salmisen kanssa. Kikin mukaan ”kappale kertoo rakkauden kaipuusta ja siitä, miten rakastuminen on sekä ihanaa että pelottavaa”. ”Rakkaudenkipee” julkaistiin 23. tammikuuta 2026, eli viimeisenä saman vuoden UMK-kappaleista.

## Lähteet

## Aiheesta muualla
* Kappaleen musiikkivideo (Uuden Musiikin Kilpailun virallinen Youtube-kanava)
Mahidevran

**Mahidevran** eli **Gülabahar** oli Osmanien valtakunnan sulttaanin Suleiman Suuren jalkavaimo, tämän vanhimman eloonjääneen pojan Mustafan äiti ja pääpuoliso ennen kuin Suleiman valitsi Roxelanan eli Hürrem Sultanin tähän asemaan.

Mahidevranin ja Roxelanan samoin kuin heidän poikiensa välillä oli katkeraa kilpailua. Vanhimpana poikana ja kruununperijänä Mustafa lähetettiin Manisan kuvernööriksi noin vuonna 1530, ja Mahidevran seurasi poikaansa. Roxelana jäi Istanbuliin ja läheni Suleimanin kanssa, ja meni lopulta tämän kanssa naimisiin.

Mustafasta tuli suosittu kansan keskuudessa, mutta hänet teloitettiin Persian sodan aikana epäiltynä maanpetoksesta. Mahidevran muutti Bursaan rakentaakseen pojalleen kunnollisen haudan ja asui siellä kuolemaansa asti vuonna 1581.

## Lähteet
Vartiolaiva Telkkä (1958)

**Vartiolaiva Telkkä (VL Telkkä)** on Koskelo-luokan Suomen rajavartiolaitokselle rakennettu rannikkovartiolaiva. Telkkää käytettiin Saaristomerellä ja Suomenlahdella, josta se siirrettiin 10. kesäkuuta 1982 merivartiokoulun koululaivaksi. Vuonna 1992 Telkkä lahjoitettiin Viroon, jossa se toimi nimellä PVL-100. Telkkä poistettiin käytöstä 2000-luvun alussa ja tuotiin Kotkaan museolaivaksi vuonna 2002. Laivan sisätilat avattiin yleisölle kesällä 2023. 

Samaa nimeä käytti uudempi Vartiolaiva Telkkä, rakennettu 1999.

## Teknistä tietoa
Vartiolaiva Telkkään haluttiin vahva teräsrunko, joten rungon teräslevyt on hitsattu yhteen. Kansi ja ohjaamo ovat kuitenkin niitattu tekniikan halvemman hinnan takia. Alusta voidaan ohjata sen sisä- tai ulko-ohjaamoista.

### Sisätilat
Laivassa on kaksiosainen alakansi, jonka jakaa kahtia aluksen polttoainesäiliöt. Ohjaamon etupuolella sijaitsee miehistön hyttejä, WC, yhteinen oleskelutila ja laivan keittiö. Ohjaamon takapuolella sijaitsee konehuone, jonka läpi pääsee päällystön miehistötiloihin. Siellä päällystölle on oma WC, oleskelutila ja hyttejä. Aluksen kannelle on pääsy sisäohjaamon kautta ja kannen takaosassa olevia portaita pitkin. Kelassa olevasta miehistötilasta on luukku aluksen kannelle. 

### Peruskorjaus
Peruskorjauksessa Vartiolaiva Telkkään tehtiin paljon muutoksia. Konehuoneeseen rakennettiin konevalvomo, joka helpottaa koneista syntyneen kovan äänihaitan kanssa. Vanhat 500 hevosvoimaiset Valmetin moottorit vaihdettiin uusiin ja teholtaan suurempiin 1350 hevosvoimaisiin MTU:n dieselmoottoreihin. Tämän remontin yhteydessä alukseen rakennettiin myös savupiippu. Peruskorjauksen jälkeen aluksen takaosassa olevat varastotilat muutettiin kouluttajien hyteiksi. 

### Konehuone peruskorjauksen jälkeen
Peruskorjauksen jälkeinen konehuone on hyvin ahdas. Konehuone sijoittuu päällystön miehistötilojen ja polttoainesäiliöiden väliin. Polttoainesäiliöiden yläpuolella sijaitsee aluksen sisäohjaamo. Keulasta katsottuna konehuoneessa ensimmäisenä on pieni konevalvomo, josta näkee moottoreihin liittyvät mittarit ja kahden pienen ikkunan läpi koko konehuoneen. Itse konehuoneessa on kaksi suurikokoista MTU:n 1350 hevosvoimaista turboahdettua dieselmoottoria. Konehuoneen peräpäässä sijaitsee sähkökeskus ja kaksi Mercedes-Benz-dieselgeneraattoria. 

## Aika museolaivana
Alus avattiin yleisölle vuonna 2003 Merikeskus Vellamon laiturissa Kotkan Kantasatamassa. Alus alkoi kuitenkin vuotaa jouluna 2010, ja se jouduttiin nostamaan ylös vedestä. Aluksen kunnostustöiden yhteydessä päätettiin, ettei alus enää palaa veteen, vaan Telkkä olisi jatkossa nähtävissä maalla. Vuonna 2019 alus siirrettiin nykyiselle paikalleen metallirakenteen päälle Merikeskuksen viereen. Seuraavaksi aluksen vierelle rakennettiin metallitasanne, joka mahdollisti aluksen sisustan kunnostustyöt. Aluksen sisätilat avatiin yleisölle kesällä 2023. 

## Lähteet


## Aiheesta muualla
*Merikeskus Vellamon sivu aluksesta
Sweetest Pie

**Sweetest Pie** on yhdysvaltalaisen räppäri Megan Thee Stallionin ja brittiläislaulaja Dua Lipan kappale, joka julkaistiin 11. maaliskuuta 2022 1501 Certified Entertainmentin ja 300 Entertainmentin kautta. Kappale on Megan Thee Stallionin toisen studioalbumin *[[Traumazine]]* (2022) ensimmäinen single.

## Taustaa ja julkaisu
Kesäkuussa 2021 Megan Thee Stallion kertoi halustaan tehdä kappale Dua Lipan kanssa, sillä vuonna 2020 mashup heidän kappaleistaan ”Fkn Around” ja ”Levitating” meni viraaliksi.  Lipa vastasi sanomalla, että hän rakastaisi tehdä yhteistyön Meganin kanssa. Helmikuussa 2022 kaksikko alkoi vihjailla kappaleesta. 

6. maaliskuuta 2022 kaksikko virallisesti julkisti yhteistyönsä. Kappaleen kansikuva julkistettiin seuraavana päivänä. ”Sweetest Pie” julkaistiin 11. maaliskuuta ja David Guettan remix-EP 22. huhtikuuta.

Kappale sisältää interpolaation vuoden 1999 kappaleesta Movin’ Too Fast, jonka ovat kirjoittaneet Orlando Levene Johnson, Fabio Raponi ja Ingo Peter Schwartz.

## Kaupallinen menestys
Yhdysvaltain Billboard Hot 100 -listalla ”Sweetest Pie” nousi sijalle 15, tehden siitä Lipan kuudennen 20 parhaan joukkoon päässeen kappaleen ja Meganin kahdeksannen. Britannian singlelistalla kappale nousi sijalle 31.

## Kappaleet
* **Digitaalinen lataus ja suoratoisto**
# 

* **Digitaalinen lataus ja suoratoisto – [[David Guetta]]n remixit**
# 
# 
# 
# 

## Lähteet
Ale Rivinoja

**Ale Rivinoja** (1903–1977) oli suomalainen päätoimittaja.

Rivinoja oli Torniossa ilmestyneen Perä-Pohja-lehden päätoimittajana 1929–1931 ja sen seuraajan Peräpohjola-lehden päätoimittajana 1931. Sen jälkeen hän oli Rovaniemi-lehden päätoimittajana 1932–1935 ja  siirtyi sitten Pohjolan suojeluskuntapiirin valistusohjaajaksi. Sotien jälkeen hän oli Pohjois-Pohja-lehden päätoimittajana Kemissä 1953–1954.

## Julkaisuja
* *Keskiyön auringon mailla* teoksessa *Finlandia vuosikirja 1930*. Vuosikirja, Helsinki 1931
* *Jalkaväkirykmentti 33:n ja 12. prikaatin vaiheita jatkosodassa 1941-44*. 1961
* *Pitkospolku : JR 33 ja 12. Pr. sodassa 1941-1945*; toimituskunta Teuvo Turtiainen ym. ; vastaava toimittaja Ale Rivinoja. JR 33:n ja 12 Pr:n perinnetoimikunta, Rovaniemi 1966

## Lähteet

## Aiheesta muualla
Ale Rivinojan lehtiartikkeleita :
* Nunnu nun nun nun nunnuu, kilometri kerrallaan, Suomen Kuvalehti, 21.9.1929, nro 38, s. 29, Kansalliskirjaston digitaaliset aineistot
* Keskiyön auringon mailla. Läntistä Peräpohjolaa ja Lappia, Finlandia, 1.1.1930, s. 44, Kansalliskirjaston digitaaliset aineistot
* Tornion markkinoilla, Kansan kuvalehti, 20.2.1931, nro 8, s. 20, Kansalliskirjaston digitaaliset aineistot
* "Maailmanportti" on nyt purettu ja myyty - huutokaupalla, Hakkapeliitta, 9.6.1931, nro 23, s. 6, Kansalliskirjaston digitaaliset aineistot
* Tämä vuosi on polarivuosi. Ratkeaako revontulien arvoitus?, Suomen Kuvalehti, 2.1.1932, nro 1, s. 20, Kansalliskirjaston digitaaliset aineistot
* Poro Pohjolan puolustuksessa, Hakkapeliitta, 12.3.1935, nro 11, s. 6, Kansalliskirjaston digitaaliset aineistot
* Sää on todennäköinen. Säätutkimus ilmavoimien, laivaston ja tykistön apuaselaji. Vierailu Tähtelän havaintoasemalla, Hakkapeliitta, 4.6.1935, nro 23, s. 6, Kansalliskirjaston digitaaliset aineistot
* Perämeren purjehtijoita, Hakkapeliitta, 22.10.1935, nro 43, s. 12, Kansalliskirjaston digitaaliset aineistot
* Kun tie on tukossa - ainakin porolla pääsee, Hakkapeliitta, 8.4.1936, nro 14-15, s. 30, Kansalliskirjaston digitaaliset aineistot
* Tukkilainen maanpuolustusväen riveissä, Hakkapeliitta, 28.4.1936, nro 17, s. 6, Kansalliskirjaston digitaaliset aineistot
Kappale kauneinta Suomea – The Beauty of Errors

**Kappale kauneinta Suomea – The Beauty of Errors** on Jukka Kärkkäisen ohjaama suomalainen dokumenttielokuva, joka tulee ensi-iltaan huhtikuussa 2026.

Elokuvassa muutoksen tuulet puhaltavat Teron elämässä, kun hänen poikansa Henri löytää tyttöystävän ja pienessä mökissä ei ole enää tilaa neljälle. Isä ja koira muuttavat omaan tupaan, josta manaajan on ensin karkotettava pahat henget. Etäisyys poikaansa ja yksinäisyys horjuttavat Teron elämää ja saavat Henrin huolestumaan isänsä hyvinvoinnista. Elokuva kuvaa perheen sisäisiä riippuvuussuhteita ja sitä, miten ne muuttuvat, kun sukupolvien roolit kääntyvät ja Teron on opittava päästämään irti pojastaan.

Tero on esiintynyt aiemmin myös Kärkkäisen palkitussa elokuvassa *[[Kansakunnan olohuone]]* (2009).

Elokuvan on tuottanut Mouka Filmi ja sen levittää elokuvateattereihin Pirkanmaan elokuvakeskus.

Elokuva voitti Risto Jarva -palkinnon sekä kotimaisen kilpailun yli 30-minuuttisten elokuvien sarjan pääpalkinnon Tampereen elokuvajuhlilla maaliskuussa 2026. Elokuva on valittu Thessalonikin kansainvälisen dokumenttielokuvafestivaalin kilpasarjaan.

## Lähteet

## Aiheesta muualla
* Kappale kauneinta Suomea -elokuvan traileri Youtubessa
Lugovoe

**Lugovoe** (; myös *Lugovoi*, Луговой) on kylä Jambylin alueen Tūrar Rysqūlovin piirissä Kazakstanissa. Se sijaitsee Kirgiisivuorten pohjoisrinteillä Qorağatyjoen varrella 120 kilometriä alueen pääkaupungista Tarazista itään. Vuoden 2021 väestönlaskennan mukaan kylässä oli 10&nbsp;872 asukasta.

Venäjältä vuosina 1878–1880 muuttaneiden talonpoikien perustaman Lugovoen kylän (nykyään piirikeskus Qūlan) lähelle syntyi vuonna 1924 Lugovoin asema Biškekiin johtavan rautatien rakentamisen yhteydessä. Vuonna 1927 alettiin rakentaa sieltä lähtevää Turkestanin–Siperian rautatietä. Lugovoista tuli kaupunkimainen taajama vuonna 1938.

Lugovoi on Taraziin, Biškekiin ja Şuhun johtavien rautateiden risteysasema. Sen ohi kulkee Taškentin, Biškekin ja Almatyn välinen maantie. Kylän pohjoispuolella sijaitsee sotilaslentokenttä.

## Lähteet
Changi Terminal 5:n metroasema

**Changi Terminal 5** on suunnitteilla oleva asema Singaporen Mass Rapid Transit -metrojärjestelmän Cross Island Linella (CRL) ja Thomson–East Coast Linella (TEL). Se palvelee tulevaa Changin kansainvälisen lentoaseman terminaalia 5.

## Historia
Heinäkuussa 2016, Thomson–East Coast Linen itäisen osuuden peruskiven muurausseremoniassa, silloinen liikenneministeri Khaw Boon Wan ilmoitti mahdollisuudesta jatkaa linjaa Changin lentoasemalle, jotta lentokentältä kaupunkiin saataisiin suorempi yhteys. Laajennus avataan yhdessä tulevan lentokentän terminaali 5:n kanssa. Maaliskuussa 2017 *The Straits Times* julkaisi artikkelin, jossa mainittiin vaihtoyhteys Cross Island Linen (CRL) kanssa asemalla, vaikka suunnitelmat eivät olleet vielä valmiit. Tämä vahvistettiin myöhemmin LTA:n toimesta tammikuussa 2019 Cross Island Linen vaiheen 1 julkistuksessa, jossa todettiin, että asemakoodi "CR1" varataan terminaali 5:n asemalle. 25. toukokuuta 2019 LTA julkaisi Land Transport Masterplan 2040:n, joka vahvisti molempien linjojen jatkamisen terminaaliin 5, ja suunnitelman  laajentamisesta edelleen nykyiselle Changin lentoaseman asemalle East–West-linjalla sekä Changin lentoaseman haaran, johon kuuluvat myös Expon ja Tanah Merahin asemat, siirtäminen East West Linelta Thomson–East Coast Linelle. 

Vuonna 2019 sopimus tunnelien rakentamisesta Changin lentoaseman asemalta terminaaliin 5 myönnettiin Shanghai Tunnel Engineering Co (Singapore) Pte Ltd:lle. 

14. toukokuuta 2025, terminaali 5:n peruskiven muurauksen yhteydessä lentokenttäoperaattori Changi Airport Group vahvisti suunnitelman laajentaa  ja CRL:ää terminaaliin, ja aseman ensimmäinen havainnekuva julkistettiin. 25. heinäkuuta 2025 Land Transport Authority julkisti virallisesti TELe:n linjauksen ja Changi Terminal 5 -aseman sijainnin.

## Lähteet
Kuningaskissukset

**Kuningaskissukset** (*Rhoicissus*) on viiniköynnöskasvien heimoon kuuluva suku. Siihen kuuluvia lajeja ovat somaliankuningaskissus (*Rhoicissus revoilii*), sahakuningaskissus, (*Rhoicissus tridentata*), *[[Rhoicissus tomentosa]]* ja *[[Rhoicissus digitata]]*.

## Lähteet

## Aiheesta muualla
* UniProt: Taxonomy - Rhoicissus 
* Global Biodiversity Information Facility (GBIF): Rhoicissus
Amankeldı Imanov

**Amankeldı Üderbai ūly Imanov** (, 3. huhtikuuta 1873 Torğain kihlakunnan Qaidauylin kunta – 18. toukokuuta 1919 Torğai) oli yksi vuoden 1916 kapinan ja Venäjän sisällissodan kazakkijohtajista.

Amankeldı Imanov syntyi köyhän karjanhoitajan perheeseen. Hän opiskeli kylän mullahin johdolla ja jatkoi opintojaan madrasassa. Amankeldı osallistui talonpoikien kapinaliikkeeseen ja oli sen vuoksi vangittuna. Vuonna 1916 hän johti 50&nbsp;000 kapinallista, jotka piirittivät Torğain kaupunkia. Kapina jatkui helmikuun vallankumoukseen saakka. Kieltäydyttyään palauttamasta rikkailta otettua karjaa Amankeldı joutui konfliktiin väliaikaisen hallituksen edustajan Älihan Bökeihanin kanssa ja hänet tuomittiin karkotettavaksi Siperiaan.

Lokakuun vallankumouksen jälkeen Amankeldı liittyi bolševikkeihin ja toimi Torğain kihlakunnan sotakomissaarina. Amankeldın ja Älıbi Jangeldinin johtamat kazakkijoukot taistelivat Aleksandr Koltšakin valkoarmeijaa vastaan ja valtasivat Torğain. Keväällä 1919 kazakkien Alaş-puolue otti vallan Torğaissa, ja Amankeldı pidätettiin ja ammuttiin.

Kazakkien kansallissankarina pidetyn Amankeldın mukaan nimettiin neuvostoaikana useita kohteita. Hänelle on pystytetty patsaita ja hänen elämästään on tehty kirjoja, elokuvia ja muita teoksia.

## Lähteet
Giannetta Porta

**Giannetta Porta** (s. 1984) on tamperelainen kuvittaja ja muraalitaiteilija. Hän käyttää monenlaisia tekniikoita ja on tehnyt virtuaalisia digitaalisia maalauksia Viinikan kirkkoon. Portalla on  työhuone Nekalassa ja vuonna 2015 perustettu kuvitusyritys *Olipahan taas Gigi*

## Kuvituksia
* *Minisijainen*, WSOY 2021
* *Minisijainen metsäretkellä*, WSOY 2023
* *Miniope laskee lampaita*, WSOY 2025
* *Miniope kieli keskellä suuta*, WSOY 2025
* *Miniope ottaa kopin*, WSOY 2026
* *Tarina meidän perheestä* -podcast, Yle Areena/Pikku Kakkonen

## Maalauksia

Tiedosto:Giannetta Porta Liikekatu 2025.jpg|Muuntajamuraali Linnainmaalla, Tampere 2025
Tiedosto:Giannetta Porta Muraali Vehmaistenpuisto.jpg|Muuntaja­muraali Vehmaisten­puistossa, Vehmainen, Tampere
Tiedosto:Giannetta Porta Sähkökaappimaalaus Lyhtykatu 2025.jpg|Sähkökaappi­maalaus Vehmaisissa, Tampere 2025
Tiedosto:Giannetta Porta Sähkökaappimaalaus Nevakatu 2025.jpg|Sähkökaappi­maalaus Vehmaisissa, Tampere 2025
Tiedosto:Giannetta Porta Sähkökaappimaalaus Seimenkatu 2025.jpg|Sähkökaappi­maalaus Vehmaisissa, Tampere 2025
Tiedosto:Giannetta Porta Sähkökaappimaalaus Kaukajärven uimaranta 2025.jpg|Sähkökaappi­maalaus, Kauka­järven uima­ranta, Vehmainen, Tampere 2025
Tiedosto:Giannetta Porta Sähkökaappimaalaus Lylytie 2025.jpg|Sähkökaappi­maalaus Nekalassa, Tampere 2025


## Lähteet

## Aiheesta muualla
* Kuvittaja Giannetta Portan värikäs koti; meillakotona.fi 11.5.2022
Bromiklooridimetyylihydantoiini

**Bromiklooridimetyylihydantoiini** (C5H6N2BrClO2) eli **1-bromi-3-kloori-5,5-dimetyylihydantoiini** eli **BCDMH** on halogenoituihin amiineihin kuuluva heterosyklinen orgaaninen yhdiste. Yhdistettä käytetään vedenkäsittelyssä desinfioivana ja limanmuodostumista estävänä aineena.

## Ominaisuudet, valmistus ja käyttö
Huoneenlämpötilassa bromiklooridimetyylihydantoiini on valkoista kiteistä ainetta. Yhdiste liukenee veteen ja liukenee myös dikloorimetaaniin ja kloroformiin. Aine hydrolysoituu hitaasti hypobromi- ja hypokloorihapokkeiksi. Nämä bromiklooridimetyylihydantoiinin hydrolyysituotteet estävät levien ja bakteerien kasvua.

Bromiklooridimetyylihydantoiinia valmistetaan lähtien dimetyylihydantoiinista. Ensimmäisessä vaiheessa dimetyylihydantoiini reagoi emäksisissä oloissa bromin kanssa ja seuraavassa vaiheessa muodostunut N-bromijohdannainen reagoi emäksisissä oloissa kloorin kanssa bromiklooridimetyylihydantoiiniksi.
:

Bromidikloorihydantoiinia käytetään tabletteina desinfioimaan vettä esimerkiksi uima-altaissa ja kylpyammeissa. Yhdistettä käytetään myös teollisuuden prosessivesissä estämään bakteerien ja levien kasvua ja limoittumista ja valkaisuaineena.

## Lähteet
Blackbriar

**Blackbriar** on alankomaalainen, Assenissa perustettu vaihtoehtometallia soittava yhtye. Se on julkaissut kolme albumia, kolme EP:tä, 22 singleä ja 12 musiikkivideota. Yhtyeen levy-yhtiönä on toiminut vuodesta 2022 asti Nuclear Blast.

## Kokoonpano

### Nykyiset jäsenet

* Zora Cock – laulu (2012–)
* René Boxem – rummut (2012–)
* Bart Winters – kitara (2012–)
* Robin Koezen – kitara (2016–)
* Rubin Wijga – kosketinsoittimet (2019–)

### Entiset jäsenet

* René Sempel – kitara (2012–2016)
* Frank Akkerman – basso (2012–2022)
* Siebe Sol Sijpkens – (2022–2025, kiertueella 2021)

## Diskografia

### Studioalbumit

* *The Cause of Shipwreck* (2021)
* *A Dark Euphony* (2023)
* *A Thousand Little Deaths* (2025)

### EP:t

* *Fractured Fairytales* (2017)
* *We'd Rather Burn* (2018)
* *Our Mortal Remains* (2019)

### Singlet

* "Ready to Kill" (2014)
* "Until Eternity" (2015)
* "Preserved Roses" (2017)
* "Snow White and Rose Red" (2019)
* "Mortal Remains" (2019)
* "The Séance" (2021)
* "Deadly Diminuendo" (2021)
* "Selkie" (2021)
* "Walking Over My Grave" (2021)
* "Fairy of the Bog" (2021)
* "Crimson Faces" (2022)
* "My Soul's Demise" (2023)
* "Cicada" (2023)
* "Forever and a Day" (2023)
* "Spirit of Forgetfulness" (2023)
* "Moonflower" (2024)
* "Floriography" (2024)
* "I Buried Us" (2025)
* "The Fossilized Widow" (2025)
* "Harpy" (2025)
* "A Last Sigh of Bliss" (2025)
* "Bluebeard’s Chamber" (2025)

## Lähteet

## Aiheesta muualla
Angélica Rivera

**Angélica Rivera** (s. 2. elokuuta 1969) on meksikolainen entinen näyttelijä. Hän esiintyi lähinnä telenovela-sarjoissa.

Rivera oli presidenttti Enrique Peña Nieton puoliso, ja sotkeutui korruptioskandaaliin ostaessaan luksustalon hyvin edullisesti rakennuttajalta, jolla oli yhteyksiä hänen puolisoonsa. Pariskunnan erosta ilmoitettiin vuonna 2019.

## Lähteet

## Aiheesta muualla
*
Dhurandhar

**Dhurandhar** () on joulukuussa 2025 julkaistu intialainen, hindinkielinen toimintaelokuva. Noin kolme ja puolituntinen, patrioottisuutta uhoava vakoilijatrilleri nousi nopeasti yhdeksi eniten lipputuloja keränneistä intialaisista elokuvista kautta aikain.

Suomen presidentti Alexander Stubb kertoi katsoneensa elokuvan ennen valtiovierailuaan Intiassa maaliskuussa 2026. Elokuva on katsottavissa siihen oikeudet ostaneen Netflix-viihdepalvelun kautta useissa maissa.

## Lähteet

## Aiheesta muualla
* 
* Virallinen traileri, tekstitys  (youtube.com)
Isabella I (Kilikia)

**Isabella I** eli **Zabel** (s. noin 1210) oli keskiaikainen armenialaiskuningatar, joka hallitsi isänsä kuoltua Kilikian armenialaiskuningaskuntaa.

Isabellan vanhemmat olivat kuningas Leo Suuri ja Kyproksen Sibylla, ranskalaisen ristiretkeläiskuningaskunnan prinsessa. Kuningas Leolla ei ollut poikia, ja hän nimesi yhdeksänvuotiaan Isabellan perilliseksi ennen kuolemaansa vuonna 1219.

Isabella oli ollut naimisissa Unkarin prinssi Andreaksen kanssa (vaikka he eivät asuneet yhdessä) osana poliittista liittoa, mutta Isabellan valtionhoitaja, hänen serkkunsa Baberonin prinssi Konstantinus, mitätöi tämän avioliiton vuonna 1219. Vuonna 1222 Konstantinus järjesti Isabellalle avioliiton hänen serkkunsa  Antiokian ruhtinaskunnan Filippuksen kanssa, joka oli Ranskan ristiretkeläiskuninkaan Bohemond IV:n poika. Filippus kieltäytyi asumasta Armeniassa ja liittymästä Armenian kirkkoon. Hän oli voimakkaan länsimielinen, mikä johti hänen pidätykseensä ja teloitukseensa vuonna 1225. Seuraavaksi Isabella naitettiin Konstantinuksen 11-vuotiaalle pojalle Hetoumille. Heille järjestettiin kaksoiskruunajaiset, joiden jälkeen Isaabella pakeni Seleukiaan (nykyinen Silifke). Kaupunkia hallussaan pitäneet temppeliherrat antoivat Konstantinukselle luvan ottaa Seleukian hallintaansa seuraavana vuonna, ja Isabella palasi pääkaupunkiinsa Sisiin. Hetoumin aikuistuttua hän ja Isabella laajensivat kuningaskuntaa huomattavasti voittoisissa sodissaaan ja antoivat taiteen kukoistaa, vaikka Isabellalla oli käytännössä vain vähän valtaa. Heidän viidestä lapsestaan vanhin, Leo, nousi kuninkaaksi vuonna 1269 Leo II:na isänsä Hetoumin luopuessa kruunusta.

## Lähteet
Ruotsi talviolympialaisissa 2026

**[[Ruotsi]]** osallistui vuonna 2026 järjestettyihin **[[Talviolympialaiset 2026|Milanon ja Cortinan talviolympialaisiin]]**. Maan edustajina kilpaili 110 ruotsalaista urheilijaa yhdeksässä eri lajissa. Ruotsin lipunkantajina toimivat avajaisissa freestylehiihtäjä Walter Wallberg ja alppihiihtäjä Sara Hector sekä päättäjäisissä maastohiihtäjä Ebba Andersson. Ruotsi saavutti yhteensä 18 mitalia, ja se sijoittui mitalitaulukon seitsemänneksi.

## Mitalistit

## Alppihiihto

## Ampumahiihto

### Miehet

### Naiset

### Sekajoukkueet

## Curling

### Miesten turnaus

Lähde: Virallinen verkkosivusto

**Alkusarja**

Ruotsilla oli vapaakierros kolmannella, seitsemännellä ja 11. kierroksella.

**1. kierros**

*11. helmikuuta klo 19.05*

**2. kierros**

*12. helmikuuta klo 14.05*

**4. kierros**

*13. helmikuuta klo 19.05*

**5. kierros**

*14. helmikuuta klo 14.05*

**6. kierros**

*15. helmikuuta klo 9.05*

**8. kierros**

*16. helmikuuta klo 14.05*

**9. kierros**

*17. helmikuuta klo 9.05*

**10. kierros**

*17. helmikuuta klo 19.05*

**12. kierros**

*19. helmikuuta klo 9.05*

### Naisten turnaus

**Alkusarja**

Ruotsilla oli vapaakierros neljännellä, kahdeksannella ja 12. kierroksella.

**1. kierros**

*12. helmikuuta klo 9.05*

**2. kierros**

*12. helmikuuta klo 19.05*

**3. kierros**

*13. helmikuuta 14.05*

**5. kierros**

*14. helmikuuta klo 19.05*

**6. kierros**

*15. helmikuuta klo 14.05*

**7. kierros**

*16. helmikuuta klo 9.05*

**9. kierros**

*17. helmikuuta klo 14.05*

**10. kierros**

*18. helmikuuta klo 9.05*

**11. kierros**

*18. helmikuuta klo 19.05*

**Välierä**

*20. helmikuuta klo 14.05*

**Lopputtelu**

*22. helmikuuta klo 11.05*

### Sekaparikilpailu

**Alkusarja**

Ruotsilla oli vapaakierros kolmannella, yhdeksännellä, kymmenennellä ja 13. kierroksella.

**1. kierros**

*4. helmikuuta klo 19.05*

**2. kierros**

*5. helmikuuta klo 10.05*

**4. kierros**

*5. helmikuuta klo 19.05*

**5. kierros**

*6. helmikuuta klo 10.05*

**6. kierros**

*6. helmikuuta klo 14.35*

**7. kierros**

*7. helmikuuta klo 10.05*

**8. kierros**

*7. helmikuuta klo 14.35*

**11. kierros**

*8. helmikuuta klo 14.35*

**12. kierros**

*8. helmikuuta klo 19.05*

**Välierä**

*9. helmikuuta klo 18.05*

**Loppuottelu**

*10. helmikuuta klo 18.05*

## Freestylehiihto

;Park & Pipe

;Kumparelasku

;Parikumparelasku

;Skicross

## Jääkiekko

;Yhteenveto
**Selitteet**:
* JA – Jatkoaika
* RL – Ottelu ratkaistu voittomaalikilpailussa

### Miesten turnaus

;Kokoonpano

;Alkusarja

;Karsintapeli

;Puolivälierä

### Naisten turnaus

;Kokoonpano

;Alkusarja

;Puolivälierät

;Välierät

;Pronssiottelu

## Maastohiihto

;Pitkä matka

;Sprintti

## Mäkihyppy

;Naiset

## Ohjaskelkkailu

## Taitoluistelu

## Lähteet
Steenstrup

**Steenstrup** on seuraavien tanskalaisten henkilöiden sukunimi:

* Carl Steenstrup (1934–2014), kirjailija
* Japetus Steenstrup (1813–1897), biologi
* Knud Johannes Vogelius Steenstrup (1842–1913), geologi ja tutkimusmatkailija
Ellen Gulbranson

**Ellen Maria Elisabeth Gulbranson** (o.s. **Nordgren**; 8. maaliskuuta 1863 Tukholma – 2. tammikuuta 1947 Oslo) oli ruotsalais-norjalainen oopperalaulaja. Hän tuli tunnetuksi erityisesti Wagnerin tulkitsijana. Gulbranson esitti *[[Nibelungin sormus|Nibelungin sormuksen]]* Brünnhildeä Bayreuthin musiikkijuhlilla vuosina 1896–1914.

Gulbranson kasvoi tukholmalaisessa porvariperheessä. Hän opiskeli Tukholman konservatoriossa ja myöhemmin Pariisissa, missä häntä opetti muiden muassa Mathilde Marchesi. Gulbranson teki ensiesiintymisensä Kuninkaallisessa oopperassa vuonna 1889. Seuraavana vuonna hän meni naimisiin norjalaisen upseerin Hans Gulbransonin kanssa. He muuttivat Bærumiin ja saivat kolme tytärtä.

Gulbranson tutustui Edvard Griegiin Kööpenhaminassa kesällä 1888. Grieg ihastui hänen ääneensä ja he alkoivat tehdä yhteistyötä. Vuonna 1896 Gulbranson lauloi Wienissä, missä hän teki vaikutuksen Johannes Brahmsiin. Gulbransonin ura Saksassa keskeytyi äkisti, kun ensimmäinen maailmansota puhkesi vuonna 1914. Viimeiset konserttinsa hän järjesti Bergenissä ja Tukholmassa keväällä 1923. Sen jälkeen hän työskenteli laulunopettajana. Hänen oppilaitaan olivat muun muassa Borghild Langaard, Kaja Norena ja Fanny Elsta.
## Lähteet

## Aiheesta muualla
Kilpirauhashormonireseptori

**Kilpirauhashormonireseptori** (engl. *thyroid hormone receptor, THR*) on tumareseptori, jonka kautta kilpirauhashormonien (tyroksiini ja trijodityroniini) vaikutukset välittyvät.

## Rakenne
Kilpirauhashormonireseptorista on kaksi muotoa: THRα ja THRβ. Nämä ilmentyvät eri lailla kudoksesta ja kehitysvaiheesta riippuen. Edellistä koodaava geeni sijaitsee kromosomissa 17 ja jälkimmäistä koodaava geeni kromosomissa 3.

## Toiminta
Kilpirauhashormonien ajateltiin aikaisemmin siirtyvän solukalvojen läpi passiivisen diffuusion avulla. Sittemmin on löydetty kuljettajaproteiineja, kuten MCT8.

Solujen sisällä II tyypin jodotyroniini-dejodinaasi (D2) muuntaa tyroksiinia trijodityroniiniksi. Tämän seurauksena solujen sisällä näiden hormonien pitoisuudet ovat kutakuinkin yhtä suuret, vaikka veressä tyroksiinia on enemmän kuin trijodityroniinia. Trijodityroniini kuitenkin sitoutuu kilpirauhashormonireseptoriin noin 10 kertaa tehokkaammin kuin tyroksiini, joten lopulta noin 90 % vaikutuksesta välittyy trijodityroniinin kautta.

Tyroksiini ja trijodityroniini kiinnittyvät kilpirauhasreseptoriin tumassa. Kilpirauhashormonireseptori muodostaa heterodimeerin retinoidi X:n reseptorin (engl. *retinoid X receptor, RXR*) kanssa. Tämä ei vaadi ligandin sitoutumista retinoidi X:n reseptoriin. Kahdesta reseptorista muodostunut kompleksi kiinnittyy niiden geenien promoottorialueille, joissa on tietynlainen emässekvenssi (engl. *thyroid response element*).

## Vaikutukset
Kilpirauhashormonireseptorin aktivoituminen lisää useiden geenien luentaa, minkä seurauksena elimistön perusaineenvaihdunnan taso (engl. *basal metabolic rate*) nousee. Vaikutukset ovat sekä anabolisia että katabolisia.

* Maksan glukoneogeneesi lisääntyy, mutta veren glukoosipitoisuus pysyy ennallaan, mikäli haima tuottaa insuliinia normaalisti.
* Lihasten proteolyysi vapauttaa aminohappoja ja rasvakudoksen lipolyysi glyserolia sekä vapaita rasvahappoja glukoneogeneesin raaka-aineiksi.
* Toisaalta myös proteiinisynteesi ja lipogeneesi lisääntyvät samanaikaisesti.
* Na-K-vaihtaja ATPaasin toiminta lisääntyy, mikä ei kuitenkaan johda merkittäviin muutoksiin näiden suolojen plasmapitoisuuksissa mutta lisää energiankulutusta. 
* Herkkyys adrenergisille hormoneille lisääntyy, mikä johtuu ainakin osittain β-adrenergisten reseptorien lisääntyneestä ilmentymisestä sydämessä, luustolihaksissa ja rasvakudoksessa.
* Normaali kasvu ja kehitys edellyttävät kilpirauhashormonien toimintaa.

## Lähteet
Gulf Shores

**Gulf Shores** on kaupunki Yhdysvaltojen Alabaman osavaltiossa Baldwinin piirikunnassa Meksikonlahden rannikolla. Sen asukasluku vuonna 2020 oli 15&nbsp;014. Paikka tunnetaan esimerkiksi rantalomakohteena ja katkarapujen pyynnistä.

## Maantiede

Gulf Shores sijaitsee Yhdysvaltojen Alabaman osavaltion etelänurkassa Baldwinin piirikunnassa Meksikonlahden rannikolla. Rannikon valkoiset hiekkarannat ovat tunnettu matkailukohde. Osa rannikosta kuuluu Gulfin osavaltiopuistoon. Lähellä rantaa on Little Lagoon-laguuni.

Aluetta koettelvat ajoittain hurrikaanit.

## Historia
Ennen 1940-lukua nykyinen Gulf Shores oli hankalakulkuista kosteikkoa. Vuonna 1937 valmistui Gulf Intracoastal Waterway-katkarapujen pyynti. Toiminta seudulla on alkanut vuoden 1918 paikkeilla ja alkujaan katkarapuja pyydettiin lähinnä muun kalastuksen syöteiksi. Katkarapujen troolaus alkoi yleistyä vuodesta 1956, minkä jälkeen katkaravuista elintarvikkeina tuli huomattava teollisuuden ala.

Gulf Shoresin kaupunki on perustettu alkujaan vuonna 1956 joidenkin paikallisten aloitteesta. Kaupungin muodostaminen oli kuitenkin kiistojen aihe. Osa paikallisista pelkäsi sen johtavan korkeampaan verotukseen. Kaupungin muodostamisesta valitettiin oikeuteen ja paikallinen tuomari kumosi sen vuonna 1957. Asia eteni Alabaman korkeimpaan oikeuteen, jonka päätöksellä kaupunki perustettiin uudelleen vuonna 1958.

Hurrikaanit ovat aiheuttaneet tuhoja Gulf Shoressa useita kertoja. Joitakin tuhoisimpia ovat ollet hurrikaani Frederic vuonna 1979, hurrikaani Ivan vuonna 2004. Alue kärsi vahinkoja myös hurrikaani Katrinan aikana vuonna 2005 ja hurrikaani Sallyn aikana vuonna 2020.

## Talous ja liikenne
Matkailu ja katkarapuihin liittyvä elintarviketeollisuus muodostavat Gulf Shoren talouden selkärangan. Vuonna 2020 matkailu-, majoitus ja ravintola-ala olivat suurin työllistäjä kattaen 17,8&nbsp;% työllisyydestä.

Kaupungin kautta kulkevat State Highway 182, State Highway 180, Highway 135 ja State Highway 59. Gulf Intracoastal Waterway on osa Intracoastal Waterway-vesiväylää. Kaupungissa sijaitsee myös Jack Edwardsin lentoasema.

## Väestö
Gulf Shoresin asukasluku oli Yhdysvaltojen vuoden 2020 väestönlaskennan mukaan 15&nbsp;014. Vuonna 2010 vastaava lukema oli 9&nbsp;741. Vuonna 2020 asukkaista 88,8&nbsp;% oli valkoisia, 6,1&nbsp;% latinoja, 2,7&nbsp;% mustia ja 1,1&nbsp;% aasialaisia. 3,7&nbsp;% kuului useampaan kuin yhteen ryhmään. 7,5&nbsp;% oli syntynyt ulkomailla. Kotitalouksien vuotuiset keskimääräiset ansiot 2020–2024 olivat 78&nbsp;188 dollaria. Henkilöä kohden vastaava lukema oli 45&nbsp;509 dollaria. 11,5&nbsp;% asukkaista eli köyhyysrajan alapuolella.

## Lähteet
Laylat al-Qadr

**Laylat al-Qadr** eli **Voiman yö** () on islamilainen juhla, jonka aikana muslimit muistavat sitä yötä vuonna 610 kun arkkienkeli Gabriel (Jibrīl) paljasti Koraanin ensimmäisen ilmestyksen profeetta Muhammedille. Tarkasta päivämäärästä ei ole varmuutta, mutta islamilaisen perinteen mukaan se sijoittuu ramadanin viimeisten kymmenen yön parittomiin öihin. Laylat al-Qadr on Koraanin mukaan "parempi kuin tuhat kuukautta" ja tämän vuoksi monet muslimit viettävät tuolloin aikaa ylimääräisten rukousten parissa ja saattavat jopa eristäytyä moskeijaan tätä varten, mikä tunnetaan nimellä *[[iʿtikāf]]*.

Sekä sunni- että šiiamuslimit viettävät Laylat al-Qadria, joskin saattavat painottaa sen eri öitä. Yleisesti kuitenkin kaikki kymmenen viimeistä yötä pyhitetään muistamiselle. 

Laylat al-Qadr kirjoitetaan välillä myös muotoon *Laylatul Qadr*. Persian kielessä Laylat al-Qadr tunnetaan myös nimellä Šab-e Qadr (شب قدر) ja turkissa puolestaan Kadir Gecesi.

## Katso myös

* Voiman suura

## Lähteet
Colomba (peruna)

**Colomba** on perunalajike, joka on kesäperuna, eli melko varhainen peruna. Se on nopeakasvuinen ja tuottaa runsaan sadon. Se on erittäin ruvevkestävä ja kestää ruttoa kohtalaisesti. Se on kiinteä, sileä ja muodoltaan pyöreä. Sisus on keltainen. Colomba sopii käytettäväksi monipuolisesti, se sopii keittoihin, uuni- ja grilliruokiin sekä muussiin.

## Lähteet
Gala (peruna)

**Gala** on perunalajike, joka on pyöreän̈ muotoinen. Se on syysperuna. Se on yleisperuna, se ei sisällä kovin paljon tärkkelystä. Se on nopeakasvuinen ja hyvästi vastustuskykyinen yleisimmille taudeille. Se sopii hyvin keitettäväksi, paistoksiin ja salaatteihin.

## Lähteet
Ajax (Q148)

**Ajax** (runkonumero Q148) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Brestin laivastontelakalta, missä köli laskettiin 1. syyskuuta 1928. Alus laskettiin vesille 28. toukokuuta 1930 ja otettiin palvelukseen 1. helmikuuta 1934.

## Palvelus
Alus suojasi Halifaxista 8. toukokuuta 1940 lähtenyttä saattuetta HX41 *HMS Ranpuran*, *HMCS Restigouchen* ja *HMCS St. Laurentin* kanssa. Seuraavana päivänä Kanadan laivaston hävittäjät palasivat Halifaxiin. Sukellusvene erkani 21. toukokuuta Scillyn eteläpuolella saattueesta ja jatkoi Brestiin. Miinanraivaaja *La Capricieuse* saapui saattajaksi hieman  ennen saattueesta erkanemista. *Ajax* saapui Brestiin seuraavana päivänä.

Britannian kuninkaallisen laivaston hävittäjä *HMS Fortune* upotti 24. syyskuuta 1940 Dakarin edustalla sukellusveneen, joka oli lähtenyt Dakarista torjumaan tukikohtaan hyökänneitä Britannian ja Vapaan Ranskan joukkoja.

## Lähteet
*
*

### Viitteet
Actéon (Q149)

**Actéon** (runkonumero Q149) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Saint-Nazairesta Ateliers et Chantiers de la Loirelta, missä köli laskettiin 20. heinäkuuta 1927. Alus laskettiin vesille 10. huhtikuuta 1929 ja otettiin palvelukseen 18. joulukuuta 1931.

## Palvelus
Alus lähti 8. marraskuuta 1942 Oranista iskeäkseen liittoutuneiden operaatio Torchin maihinnousulaivastoon. Britannian kuninkaallisen laivaston hävittäjä *HMS Westcott* upotti veneen syvyyspommein. Veneen miehistö sai surmansa.

## Lähteet
*
*

### Viitteet
Achéron (Q150)

**Achéron** (runkonumero Q150) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Saint-Nazairesta Ateliers et Chantiers de la Loirelta, missä köli laskettiin 4. syyskuuta 1927. Alus laskettiin vesille 6. elokuuta 1929 ja otettiin palvelukseen 22. helmikuuta 1932.

## Palvelus
Aluksen miehistö upotti 27. marraskuuta 1942 aluksensa Toulonissa Saksan joukkojen miehittäessä laivastotukikohdan. Italialaiset nostivat 26. kesäkuuta 1943 hylyn kunnostettavaksi. Alus upposi 24. marraskuuta 1943 liittoutuneiden ilmahyökkäyksessä.

## Lähteet
*
*

### Viitteet
Suomen rautateiden museosillat

**Suomen rautateiden museosillat** ovat rataverkolla olevia siltoja, jotka on valittu säilytettäviksi ”arvokohteiksi”. Suomessa oli Väyläviraston  julkaisun *Väyläviraston sillat 31.12.2024* -luettelon mukaan vuoden 2024 lopussa 17 rautateiden museosiltaa. Vanhin silloista on vuodelta 1900 ja uusin vuodelta 1975.

Rautateiden museosiltoja ei ole otettu kokoelmaan raskaasti liikennöidyiltä rataosilta eikä rataosilta, jotka ovat lopettamisuhan alaisia. Valitut ratayhteydet ovat historiallisesti merkittäviä. Kokoelman sillat edustavat rakentamisajalleen tyypillisiä siltatyyppejä. Valituista 17:stä sillasta viisi on rakennettu toisen maailmansodan jälkeen. Radanrakentamisen alkuaikoina käytettyjä puusiltoja ei ole säilynyt nykypäiviin.

Tieliikenteen museosiltakokoelmassa on nimellä Korian silta vuonna 1870 rakennettu Riihimäki–Pietari-radan rautatiesilta, joka Korian ratasillan valmistuttua palveli tieliikenteen siltana vuosina 1924–1985 ja sen jälkeen jalankulun ja pyöräilyn siltana uuden Korian maantiesillan valmistuttua. Sillat ovat maakuntien ja kuntien mukaisessa aakkosjärjestyksessä.

## Luettelo

## Lähteet
* 

* 

### Viitteet

## Aiheesta muualla
* Väylävirasto: Tarinakartta ''Aikamatkalla Suomessa''
Kari Ylinen

**Kari Edvin Ylinen** (s. 22. huhtikuuta 1946 Kuorevesi) on suomalainen matematiikan emeritusprofessori.

Kari Ylinen syntyi tilintarkastaja Leo Armas Ylisen ja opettaja Aili Helmi Tellervo Suomivuoren perheeseen. Hän avioitui 1974 lehtori Hilkka Kervilän kanssa. Ylinen tuli ylioppilaaksi Jämsän yhteiskoulusta 1965 ja valmistui Helsingin yliopistosta filosofian kandidaatiksi ja lisensiaatiksi 1967 ja väitteli siellä filosofian tohtoriksi 1969. 

Ylinen oli Helsingin yliopistossa assistentti 1967–1968 ja assistentti ja vt. apulaisprofessori 1969–1973. Suomen Akatemian nuorempi tutkija ja vt.  vanhempi tutkija hän oli 1973–1976. Turun yliopiston matematiikan apulaisprofessorina Ylinen toimi 1976–1998 ja sitten professorina. Dosentiksi Helsingin yliopistoon hän tuli 1972 ja Jyväskylän yliopistoon 1990. Ylinen on myös ollut vieraileva tutkija Grenoblessa Ranskassa 1968–1969, Djursholmissa Ruotsissa 1973–1974 ja 1988–1989, Riversidessä Kaliforniassa 1986–1987 ja Cambridgessa Englannissa 1994–1995. Matemaatikkona muun muassa funktionaali- ja harmoniseen analyysiin sekä kvanttimekaniikkaan ja stokastiikkaan paneutunut Ylinen on sekä julkaissut tutkimuksia että kirjoittanut ja ollut toimittamassa tietoteoksia. 

## Lähteet
Eino Erho

**Eino Erho** (18. huhtikuuta 1912 Helsinki – 4. maaliskuuta 1963 Helsinki) oli suomalainen valtiojohtoisen Neste Oy:n ensimmäinen toimitusjohtaja.

Eino Erho tuli yloppilaaksi Helsingin suomalaisesta normaalilyseosta vuonna 1931 ja suoritti filosofian kandidaatin tutkinnon Helsingin yliopistossa vuonna 1937. Vuosina 1934-1937 hän toimi Kone- ja Silta Oy:n osto-osastolla ja konepajakoulun urheiluohjaajana.

Vuonna 1937 Erho siirtyi energiasektorille. Tällöin hänestä tuli Oy Shell Ab:n myyntiosastolle polttoöljyjen, kemikalioiden ja erikoistuotteiden markkinointitehtäviin. Talvisodan aikaan sysksystä 1939 hän palveli Puolustusministeriön poltto- ja voiteluainetoimistossa sekä Jatkosodan aikana Päämajan poltto- ja voiteluaineosaston nestemäisten polttoaineiden toimiston päällikkönä.

Vuonna 1948 hänet valittiin valtiollisen Neste Oy:n toimitusjohtajaksi. Tätä tehtävää hän hoiti vuoteen 1955 eli yrityksen uudelleenjärjestelyyn asti. Tällöin Neste Oy:stä tuli suomalainen öljynjalostaja. Uudelleenjärjestelyn jälkeen hän toimi yrityksessä kaupallisena johtaja, toimitusjohtajana varamiehenä ja johtokunnan jäsenenä.

## Lähteet
Kara-Suu

**Kara-Suu** () on kaupunki ja Kara-Suun piirin keskus Ošin alueella Kirgisiassa. Se sijaitsee Fergananlaaksossa 24 kilometriä Ošista pohjoiseen. Kaupungissa oli arviolta 56&nbsp;886 asukasta vuonna 2025.

Hyvien liikenneyhteyksien varrella syntyneestä Kara-Suusta tuli kaupunki vuonna 1960. Se muodostaa yhtenäisen taajama-alueen Uzbekistanin puolella sijaitsevan Qorasuvin kaupungin kanssa. Suurin osa asukkaista on uzbekkeja ja kirgiisejä, mutta kaupungissa asuu myös useita muita kansallisuuksia.

Kara-Suun kautta kulkee Ošin ja Biškekin välinen valtatie. Siellä on Ošiin ja Manasiin johtavan rautatien risteysasema. Kaupunki on tärkeä teollisuuskeskus. Siellä toimii valtaosa Ošin alueen puuvillateollisuudesta sekä elintarviketeollisuutta. Kara-Suussa on yksi Keski-Aasian suurimmista torialueista.

## Lähteet
Argo (Q151)

**Argo** (runkonumero Q151) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Nantesista Ateliers et Chantiers Dubigeonilta, missä köli laskettiin 25. elokuuta 1927. Alus laskettiin vesille 11. huhtikuuta 1929 ja otettiin palvelukseen 12. helmikuuta 1933.

## Palvelus
Alus oli Pohjois-Afrikassa liittoutuneiden noustessa maihin operaatio Torchissa. Operaation jälkeen miehistö aluksineen liittyi liittoutuneisiin. Alus saapui 9. kesäkuuta 1943 Freetowniin lähdettyään Dakarista. Alus osallistui 11. kesäkuuta alkaen Freetownin edustalla järjestettyihin sukellusveneidentoruntaharjoituksiin, kunnes se lähti 8. heinäkuuta Freetownista Dakariin.

Alus lähti 18. marraskuuta 1944 Connecticutin New Londonista Key Westiin Floridaan, jonne se saapui 23. marraskuuta. Alus lähti 11. heinäkuuta 1945 Key Westistä Philadelphian laivastontelakalle, missä sen kolaroidessa saamat vauriot korjattaisiin. Alus saapui 15. heinäkuuta telakalle, mistä se lähti 1. elokuuta Bermudalle. Alus saapui 3. elokuuta Bermudalle, mistä se jatkoi 7. elokuuta Casablancaan. Alus saapui 19. elokuuta Casablancaan.

Se poistettiin laivastoluettelosta 26. huhtikuuta 1946.

## Lähteet
*
*

### Viitteet
Ikaros (albumi)

**Ikaros** on suomalaislaulaja Reijo Karvosen toinen ja hänen Ikaros-yhtyeensä ainoaksi jäänyt lokakuussa 1978 julkaistu studioalbumi.

Yhtye osallistui kappaleella ”Muille maille” Suomen edustajana Intervision laulukilpailuun vuonna 1978, muttei saavuttanut suurta menestystä. Suomessa kappale ylsi parhaimmillaan singlemyyntilistan 26. sijalle.Yhtye esitti kappaleen englanniksi nimellä ”Goodbye Bad Times” ja se julkaistiin myös singlenä Suomessa. Singlen B-puolella julkaistun Eero Luparin säveltämän ja sanoittaman kappaleen ”Lemmenlaulu” Karvonen esitti saman vuoden euroviisukarsinnassa sijoittuen jaetulle viidennelle sijalle yhdessä Mirumaru-yhtyeen ”ABC”-kappaleen kanssa. Kappale käännettiin myös englanniksi nimellä ”Time for a Start” ja se julkaistiin ”Goodbye Bad Times” -singlen B-puolella.

## Kappaleet
Kaikki jousisovitukset Reijo Karvonen.

; A-puoli
#
#
#
#
#
#

; B-puoli
#
#
#
#
#
#

## Tekijät
### Muusikot
; Ikaros
*Reijo Karvonen – laulu, nokkahuilut, bassokitara
*Esa-Markku Juutilainen – piano, jousisyntetisaattori, huilu, nokkahuilut, taustalaulut
*Anssi Tikanmäki – piano, klavinetti, Korg-syntetisaattori, taustalaulut
*Peter Lerche – kitarat
*Kauko Salmi – rummut (1–3, 7–10, 12), lyömäsoittimet
+
*Ami Aspelund ja Maarit Hurmerinta – taustalaulut
*Upi Sorvali – rummut (4–6, 11)
*Jorma Ylösen jousisto, joht. R. Karvonen – jousisoittimet

### Tuotanto
*SoundTrack-äänitysstudiot, Helsinki / Timo Tarvainen ja Harold Burgon – äänitys
*Markku Könönen – kansitaide
*Alvar Kolanen – valokuva
*Antero (Ande) Päiväläinen – tuottaja
 
## Lähteet
* Fenno – Suomen äänitearkisto ry:n levytietokanta 1901–1999

### Viitteet